
NSSC 2120-as sovány duplex acél hegesztett varratainak vizsgálata

Napjainkban egyre fontosabb a fenntarthatóság, és ez nincs másképp a hajó és a tengeri
berendezések gyártásában sem. A nemzetközi hajózásban rengeteg kihívás merül fel, nekünk
mérnöki szemmel ezek közül kettő kifejezetten fontos a gazdasági és környezetvédelmi
problémák.
A hajógyártásban tradicionálisan használt acélminőségek a 304L (X2CrNi18-9) és 316-
os (X5CrNiMo17-12-2) ausztenites acélok. Azonban a hajók gyártásakor általában több
különböző acéltípust is alkalmaznak.  Ezek mind gazdasági
problémák, melyek vagy növelik az építés összköltségét, vagy lassítják a hajót, ezáltal drágítva
annak üzemeltetését. Egy másik felmerülő probléma, hogy a hajó többet fogyaszt, ami mind
gazdasági, mind környezetvédelmi probléma.
Ezen problémákra lehet megoldás a duplex acélok használata a hajózásban, melynek
acélminősége csökkenti a hajók össztömegét, miközbenkorrózióállósági és mechanikai
tulajdonságaik változatlanok maradnak. Ezen szakterület egyik jelentős újítása az NSSC 2120-
as sovány duplex acél, mely kifejezetten tengeri alkalmazásokra lett kifejlesztve, nagy
hőbevitelű fedettívű hegesztés alkalmazása mellett.
A TDK-dolgozatom célja ezt az acélt megvizsgálni különféle módszerekkel, és ezen
vizsgálatok eredményével verifikálni a gyártó állításait. A vizsgálatokhoz nagy hőbevitelű
ívhegesztést hajtottam végre egy Yaskawa ívhegesztő robottal, két különféle huzallal, két
különböző hegesztési beállításon. Ezt követően a varratokat daraboltam, majd mintákat
készítettem a darabokból beágyazás, csiszolás és polírozás útján. Ezeket a mintákat végül
különféle eljárásokkal vizsgáltam. Ilyen eljárás volt például egy ASTM A 1084 szabvány
(Standard Test Method for Detecting Detrimental Phases in Lean Dupley Austenitic/Ferritic
Stainless Steels) által előírt oxálsavas elektrokémiai maratás, mely a lehetséges vegyületfázisok
kialakulását (a fázishatárok „vastagodásaként”) és nitridkiválásokat mutatja ki; vagy egy másik,
ugyanilyen funkcióval bíró salétromsavas elektrokémiai maratás. Elvégeztem ezen felül egy
módosított Beraha marószerrel végzett kémiai maratást, mely a fázisarány kimutatására,
valamint az alapanyag hegeszthetőségének vizsgálatára irányult. Végső, de nem utolsósorban,
a mintákat egy korróziós vizsgálatnak vetettem alá, mely tömegveszteségből számolja a minták
elfogadhatóságát. Ezt a vizsgálatot is az ASTM A 1084-es szabvány alapján végeztem el.
Eredményeimet és végkövetkeztetéseimet a vizsgálatok során készített mikroszkópi képek
aprólékos elemzése után fogalmaztam meg.



